Fotonas

Fotonas (gr. φως, phōs – šviesa) – elektromagnetinio lauko kvantas (elektromagnetinės sąveikos nešiklis), viena iš elementariųjų dalelių. Jis neturi elektros krūvio, rimties masės ir egzistuoja tik judėdamas šviesos greičiu.
Jis yra bozonas su sukiniu lygiu 1. Žymimas simboliu γ.

Kadangi fotonas yra judanti dalelė, tai jam taip pat priskiriama energija  bei judesio kiekis , kur  yra Planko konstanta, o  – elektromagnetinės bangos dažnis. Jei elektromagnetinė banga sklinda ne vakuumu, o medžiaga, tai fotonai yra sugeriami, o jų energija bei judesio kiekis perduodami medžiagai. Priešingo proceso atveju, kai medžiaga išspinduliuoja fotoną, energija bei judesio kiekis iš medžiagos perduodami fotonui.

Kvantinėje elektrodinamikoje sąveiką tarp dviejų dalelių, turinčių elektrinį krūvį, perduoda virtualūs fotonai. Sąveika vyksta vienai dalelei išspinduliuojant virtualų fotoną, kuris yra sugeriamas antrosios dalelės. Kuo didesnis elektrinis krūvis, tuo intensyviau išspinduliuojami fotonai. Dalelei išspinduliuojant arba sugeriant virtualų fotoną negalioja energijos bei judesio kiekio tvermės dėsniai, todėl ir sakoma, kad fotonas yra virtualus, o ne realus.

Pagrindinės fizikos sąvokos
Bozonai
Optika
Elektromagnetizmas